Germán Ruiperez: Nuevas tecnologías...\nUnidade2 Apres Aula 20 Seg\nSkid weigh fleet management\nby Ted Jurca\n

Un ordinador és una màquina electrònica que es pot programar per processar informació.

\n

Una màquina que processa informació és un ordinador personal o PC ( Personal Computer) quan la persona que l’utilitza pot ser, al mateix temps, programador i usuari dels seus programes.

aquests són ordinadors, però no són PC

\n

Un ordinador utilitza dos tipus d’informació:

Les dades, que manipula per produir els resultats

Les instruccions, segons les quals fa el tractament de les dades.

Per introduir la informació a l’ordinador, hi ha d’haver necessàriament un mitjà que s’anomena BIT

\n

El bit ( Binary Digit) és la unitat d’informació binària. Pot tenir només dos valors, que acostumen a representar-se amb els símbols 0 i 1.

\n

La informació que utilitza un ordinador pot ser de diferents tipus:

Dades d’entrada: Les dades d’entrada són la informació que s’introdueix a l’ordinador.

- exemple: Una pel·lícula en DVD.

Instruccions de programa: Les instruccions de programa codifiquen els passos que ha de seguir l’ordinador per processar les dades d’entrada.

-exemple: Un reproductor multimèdia (VLC, QuickTime, Windows Media Player…)

Dades de sortida: Les dades de sortida són els resultats que produeix l’ordinador després d’haver processat les dades.

- exemple: Les imatges que apareixen a la pantalla

\n

El maquinari ( hardware) d’un ordinador personal és la seva part física. Hi ha dos tipus de maquinari:

Nucli de l’ordinador: El nucli de l’ordinador s’encarrega del processament de dades i regula la circulació de la informació. En un ordinador d’escriptori, es troba a l’interior de la torre. En un ordinador portàtil, està sota el teclat.

Perifèrics: Un perifèric és un dispositiu que actua d’interfície entre el nucli de l’ordinador i l’exterior. N’hi ha de tres tipus:

perifèrics de sortida transporten la informació des del nucli fins a l’usuari

perifèrics d’entrada i sortida són capaços de portar a terme les dues tasques, segons les necessitats de l’usuari.

perifèrics d’entrada i sortida són capaços de portar a terme les dues tasques, segons les necessitats de l’usuari.

perifèrics d’entrada fan arribar la informació al nucli de l’ordinador .

•\n

Placa mare: La placa mare probablement és la part més important d’un ordinador personal. Serveix com a suport i mitjà de comunicació entre els elements.

El processador: El processador controla totes les activitats del sistema informàtic.

La memòria: Anomenem memòria el conjunt de dispositius que emmagatzemen temporalment les dades d’entrada i les instruccions que el processador utilitza.

La BIOS: La BIOS és una memòria especial que conté les primeres instruccions que s’executen quan s’encén l’ordinador. La seva missió principal és trobar els dispositius d’emmagatzematge no volàtil per carregar el sistema operatiu a la memòria.

La font d’alimentació: La font d’alimentació converteix el corrent altern, que rep de les instal·lacions elèctriques, en corrent continu, que és el que necessita la placa mare per funcionar.

\n

Un perifèric és un dispositiu que actua d’interfície entre el nucli de l’ordinador i l’exterior .

Connector USB: L’USB ( Universal Serial Bus) és un model de port; és a dir, un tipus de connexió que permet la comunicació entre el nucli de l’ordinador i els perifèrics.

Dispositius d’emmagatzematge no volàtil: Els dispositius d’emmagatzematge no volàtil permeten guardar dades durant un temps indefinit. Fins i tot les mantenen en absència d’alimentació elèctrica. Actualment, s’utilitzen tres tecnologies de fabricació de dispositius d’emmagatzematge no volàtil:

Disc dur magnètic

Disc òptic

Dispositiu d’estat sòlid tipus

flash

\n

Els discs durs magnètics són dispositius amb una gran capacitat d’emmagatzematge i rapidesa de lectura i escriptura de dades.

Les parts fonamentals d’un disc dur són :

Capçals de lectura i escriptura: S’encarreguen de llegir la informació i escriure-la al disc. La majoria de discs durs tenen un capçal de lectura i escriptura a cada costat del disc.

Discs o plats: Els discs o plats són suports circulars d’alumini o de vidre recoberts amb una capa fina de material magnètic.

Eix: Els discs o plats es localitzen i giren sobre l’eix.

\n

Tipus:

CD (• Compact Disc)

DVD (• Digital Versatile Disc)

BD (• Blu-Ray Disc)

\n

Els dispositius d’estat sòlid de tipus flash utilitzen circuits integrats sense components mecànics ni discs de cap mena per emmagatzemar dades de manera permanent.

\n

L’escàner és un dispositiu que permet passar continguts del paper a l’ordinador.

La impressora és un dispositiu que permet transferir contingut de l’ordinador al paper.

\n

El monitor és el dispositiu principal que permet la transmissió de dades des de l’ordinador cap a l’usuari per via visual.

\n

El ratolí és un dispositiu que permet moure el cursor per la pantalla i donar ordres.

\n

La targeta controladora o d’expansió és un dispositiu que augmenta les funcionalitats de l’ordinador, ja que permet afegir-hi maquinari perifèric.

\n

El teclat és un dispositiu que permet la introducció d’informació a l’ordinador mitjançant els botons de comandament, que anomenem tecles.

\nGermán Ruiperez: Nuevas tecnologías y formatos para el aprendizaje en Red 2.0\nPartizanu taku legalizacija\nTesting en iOS - AgileCyL - Pucela Testing Days 2013\naccounting software for entrepreneurs\nBuying Property in Zirakpur – An Affordable Choice


Junqueras acudirà a Estrasburg si el TC no resol el seu recurs abans del judici\nJunqueras, en un acte previ al referèndum de l'1-O (ACN)\n29/01/2019 - 17.35 Actualitzat 29/01/2019 - 17.54\nOriol Junqueras es queixarà al Tribunal Europeu de Drets Humans (TEDH) d'Estrasburg el dia que comenci el judici si el Tribunal Constitucional no ha resolt abans el seu recurs d'empara contra la presó provisional.\nL'advocat de l'exvicepresident, Andreu Van den Eynde, ha demanat en un escrit al TC que aclareixi quin dia ho portarà al ple, ja que per ara els magistrats ho han ajornat "sine die" per no interferir en el judici. Junqueras, en canvi, defensa que sí que s'ha d'interferir per si hi ha vulneració del dret a la llibertat.\nInformació relacionada: Les claus del judici del procés\nDavant l'inici imminent de la vista del judici oral al Tribunal Suprem pel procés sobiranista, previst per a la primera setmana de febrer, l'advocat de Junqueras alerta que, en cas de no tenir cap resposta, "emprendria aquell mateix dia la via d'impugnació prevista en el Conveni Europeu de Drets Humans donada la inefectivitat dels recursos d'índole interna".\nVan den Eynde recorda que el recurs d'empara té per objectiu 'interferir' o revocar la decisió del Tribunal Suprem sobre la privació de llibertat:\n"No pretendre aquest efecte seria igual que reduir la via d'impugnació davant la jurisdicció constitucional a una mera discussió argumental sobre la validesa o prevalença de drets fonamentals, sense cap efecte material, i causaria un dany irreparable."\nTot plegat, mentre la data d'inici del judici segueix sent un misteri. Diverses defenses han demanat que no comenci la setmana que ve, per donar descans als presos després del trasllat a Madrid i perquè puguin preparar bé la seva defensa des de la capital espanyola.\nOriol Junqueras Judici procés Procés català Tribunal Constitucional


Inici Educació Secundària Obligatòria 2n curs Tecnologies Electricitat\nA Reconeixement de la funció dels elements d'un circuit elèctric i de la seva simbologia: generadors, conductors, receptors i aparells de comandament. \nB Caracterització del corrent elèctric altern i continu. Identificació dels efectes del corrent elèctric: llum, calor, moviment, magnetisme. \nC Anàlisis dels principals processos de generació d'electricitat a partir de diferents fonts d'energia. Valoració de la utilització d'energies renovables per a la generació d'electricitat. Reconeixement experimental de motors elèctrics. \nD Mesura de les magnituds elèctriques bàsiques en un circuit: tensió elèctrica, intensitat i resistència. \nE Disseny i construcció de circuits elèctrics senzills amb elements físics per donar resposta a les necessitats de l'habitatge i altres entorns, i amb programes de simulació per estudiar els efectes produïts pels canvis d'algunes de les variables. \nReconeixement de la funció dels elements d'un circ...\nCaracterització del corrent elèctric altern i cont...\nAnàlisis dels principals processos de generació d'...\nMesura de les magnituds elèctriques bàsiques en un...\nDisseny i construcció de circuits elèctrics senzil...\nL’HORT ESCOLAR. Disseny, construcció i experimentació científica d’un hort escolar\nCN  MAT  TEC  BG \nEines TIC Experimentació Maquetes i construccions Sortides i treball de camp\nGestió d'informació Indagació i recerca Representacions i models Resolució de problemes Treball en context\nPetita història del motor elèctric (de cc)\nExperimentació Maquetes i construccions Representacions i models Resolució de problemes\nAICLE/CLIL/EMILE Comunicació oral Eines TIC Imatge, so i vídeo\nConstrucció d'aerogenerados: Tripala i Savonius\nExperimentació Maquetes i construccions Resolució de problemes\nLa invenció de l'electroimant\nInvestigant els imants\nExperimentació Indagació i recerca Representacions i models Resolució de problemes\nEl descobriment i la pregunta d'Ørsted\nInvestigant espectres electromagnètics.\nExperimentació Raonament i argumentació Representacions i models Resolució de problemes\nDisseny i construcció d'un generador simple\nInstal·lació elèctrica d'un habitatge\nAnimacions i simulacions AICLE/CLIL/EMILE Exercitació lingüística Experimentació Representacions i models\nAnimacions i simulacions AICLE/CLIL/EMILE Experimentació Resolució de problemes\nAICLE/CLIL/EMILE Exercitació lingüística Treball en context\nAICLE/CLIL/EMILE Eines TIC Gestió d'informació\nAICLE/CLIL/EMILE Comunicació oral Exercitació lingüística Raonament i argumentació\nRenewable Energy Resources I\nAICLE/CLIL/EMILE Comunicació oral Gestió d'informació\nAICLE/CLIL/EMILE Exercitació lingüística Gestió d'informació\nAnimacions i simulacions Maquetes i construccions Resolució de problemes Treball en context\nConstrucció d'un aparell elèctric\nLa moguda electromagnètica\nMaquetes i construccions Raonament i argumentació Representacions i models Resolució de problemes\nAICLE/CLIL/EMILE Comunicació oral Exercitació lingüística Treball en context


El bloc de Rafael Borràs Ensenyat: Illes Balears: Un altre any d’èxit turístic sense Treball Digne\nDes de fa uns anys, a proposta de la Confederació Sindical Internacional(CSI), cada 7 d’octubre se celebra la Jornada Mundial pel Treball Digne. S’entén com a “Treball Digne” (o, en l’argot de l’Organització Internacional del Treball (OIT), “Treball Decent“) l’ocupació retribuïda que proporciona un ingrés just, que garanteix la seguretat en el lloc de treball i la protecció social per a les famílies, que genera millors perspectives de desenvolupament personal, integració social, i llibertat per a què les persones expressin les seves opinions, s’organitzin i participin en les decisions que afecten les seves vides, i que es desenvolupa en condicions d’igualtat d’oportunitats i tracte per a tots, dones i homes.\nSeguint aquesta definició, i donada l’avinentesa que divendres que ve és 7 d’octubre, sembla pertinent interrogar-se si el mercat laboral illenc s’ajusta als paràmetres mínims de Treball Digne. Les dades disponibles i consolidades indiquen que no. Però, anem a pams:\nNo genera un ingrés salarial just: Les dades disponibles de l’Agència Tributària (corresponents a l’exercici fiscal de 2014) ens indiquen que, del total de 455.110 persones assalariades a Balears, el salari de 149.690 (un 32.9%) era igual o inferior al Salari Mínim Interprofessional. Un elevadíssim percentatge de salaris que freguen el llindar del risc de pobresa o d’exclusió social (7.961 €/any), la qual cosa explica l’estirabot del nombre de treballadors i treballadores pobres. Val a dir que a finals de novembre es coneixeran les dades de l’exercici fiscal de 2015 i tot indica -avançament de retencions d’IRPF i dades de recaptació de la Seguretat Social-, que no hi haurà grans canvis.\nNo hi ha seguretat en el lloc de treball: A les Illes Balears som líders en l’índex d’incidència de sinistralitat laboral (vegin aquí).\nLa protecció per desocupació va a la baixa: A l’espera de conèixer les dades de l’EPA del tercer trimestre de 2016 que es publicaran a finals de mes, les dades d’abril, maig i juny són feridores: Només un 23,3% de la població aturada cobrava alguna prestació. És a dir, 62.819 persones aturades no tenien cap prestació social. No s’oblidin que, des de 2011, la taxa de protecció en el segon trimestre de l’any ha disminuït un 18,9%.\nNo milloren les perspectives de desenvolupament personal i integració social (ni la llibertat de participació i expressió): La devaluació salarial, la baixa protecció per desocupació, el fet que estiguem instal·lats en les majors xifres de població ocupada a temps parcial de la història (70.800 persones en el segon trimestre de 2016), en la xifra d’empresaris sense assalariats o treballadors independents més alta de les estimades per una EPA (67.500 persones), i en una impressionant xifra de temporalitat extrema (contractes de duració interior a una setmana) du com a conseqüència que l’any 2015 el 26,3% (23,8% l’any anterior) de persones estigués en situació de risc de pobresa o exclusió social (indicador AROPE, que és l’homologat a la UE i incorpora elements de qualitat en l’ocupació). A la pràctica, vivim en una societat en la qual una part important de la ciutadania no pot gaudir en plenitud dels Drets Econòmics, Socials i Culturals. I, en això, l’absència d’un mercat laboral veritablement inclusiu hi té molt a veure.\nNo es garanteix la igualtat entre dones i homes: Malauradament cal insistir que el 2015 va ser un any el que es va intensificar el procés de precarització laboral i social de les dones. La Fundació Gadeso va publicar en el mes de març d’enguany aquest Temes Sociolaboral, del qual crec pertinent posar en relleu tres dades. 1.- La bretxa salarial era, segons dades de l’Agència Tributària, d’un 17,9% en 2014. 2.- En el període 2011-2015 la parcialitat laboral dels homes ha crescut un 19,4%, mentre que la de les dones ho ha fet en un 29,9%. 3.- La taxa d’ocupació masculina augmenta menys que la femenina (+3,05% i +3,46%, respectivament), però cal prendre en consideració que les dones són majoria entre la població ocupada en el treball domèstic que, sens dubte, acumula una major càrrega de precarietat laboral i social, entre altres coses, perquè el Regne d’Espanya no ha ratificat el conveni de l’OIT sobre el treball decent per a les treballadores i els treballadors domèstics.\nEn fi, a les Illes Balears, malgrat una altra temporada turística d’èxit de creixement del PIB regional, ens sobren els motius per a la celebració de la Jornada Mundial pel Treball Digne de 2016.\nPublicat originalment a El Periscopi (05-X-2016)\nPublicat per Rafael Borràs a dimecres, d’octubre 05, 2016\nEtiquetes de comentaris: El Periscopi de la Fundació Gadeso


Rooms & Apartment Vinia Leticani Croàcia - Ofertes d'hotels amb els MILLORS DESCOMPTES EN LÍNIA\nVeure tots els 2 allotjaments a Leticani.\nPuricani 40, Leticani, Leticani, Croàcia, 43000 - Veure al mapa\nMés informació sobre Rooms & Apartment Vinia\nAl visitar Leticani, vosté es sentirà com a casa a Rooms & Apartment Vinia, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Rooms & Apartment Vinia és compromet a que la seva estada sigui el més còmoda possible. Per a la comoditat i comfort dels seus clients, l'hotel ofereix transport hotel/aeroport, servei de llançadora, restaurant, s'admeten animals de companyia, lloguer de bicicletes.\nL'ambient de Rooms & Apartment Vinia es reflexa en cada habitació. calefacció, mini bar, escriptori, sala d'estar, TV satèl•lit/cable són només algunes de les comoditats a la vostra disposició. Durant el dia podeu gaudir de l'atmòsfera relaxant de jardí, equitació, parc infantil, pesca, sala de jocs. Rooms & Apartment Vinia és una elecció inteligents per a viatgers a Leticani, i ofereix una estada relaxant i sense molèsties.\nAllotjaments a Leticani


Prop de 500 alumnes de 4t d’ESO de Rubí escolten els consells del “coach” Pedro García Aguado - Ajuntament de Rubí\nProp de 500 alumnes de 4t d’ESO de Rubí escolten els consells del “coach” Pedro García Aguado\nProp de 500 alumnes de 4t d’ESO de Rubí escolten els consells del “coach” Pedro García Aguado La conferència, organitzada per les AMPA dels instituts de la ciutat, ha tingut lloc aquest dimecres al Teatre Municipal La Sala https://www.rubi.cat/ca/actualitat/noticies/prop-de-500-alumnes-de-4t-d2019eso-de-rubi-escolten-els-consells-del-201ccoach201d-pedro-garcia-aguado https://www.rubi.cat/ca/actualitat/noticies/prop-de-500-alumnes-de-4t-d2019eso-de-rubi-escolten-els-consells-del-201ccoach201d-pedro-garcia-aguado/@@images/image/preview\nLa conferència, organitzada per les AMPA dels instituts de la ciutat, ha tingut lloc aquest dimecres al Teatre Municipal La Sala\nPedro García Aguado ha explicat els seus èxits esportius\nProp de 500 alumnes de 4t d’ESO dels instituts públics de la ciutat ─L’Estatut, La Serreta, el Torrent dels Alous, el JV Foix i el Duc de Montblanc─ han assistit aquest dimecres al Teatre Municipal La Sala a la conferència Un viatge d’aprenentatge, impartida per l’exwaterpolista i coach Pedro García Aguado. La xerrada, organitzada per les AMPA dels instituts amb el suport de l’Ajuntament, tenia com a objectiu mostrar de forma molt directa els perills que suposa el consum de drogues i alcohol entre els joves, així com els valors que són útils per prevenir aquestes conductes de risc.\nPedro García Aguado és una figura popular arran de les seves aparicions televisives com a coach de superació personal. El seu programa Hermano mayor, on ajuda famílies amb fills adolescents problemàtics, suma ja set temporades en antena, fet que l’ha convertit en un personatge molt conegut entre el públic més jove.\nGarcía Aguado es van endinsar en el món del coaching després d’experimentar l’èxit i el fracàs com a esportista d’elit. El madrileny va viure la millor època de la selecció espanyola de waterpolo, amb la qual va guanyar, entre d’altres, la medalla de plata als Jocs Olímpics de Barcelona 92 i la d’or a Atlanta 96. Aquells moments de glòria, però, van anar paral·lels a una vida personal marcada per l’abús de diverses substàncies, com ara l’alcohol i la cocaïna. Unes experiències extremes que va aconseguir superar i que ara li serveixen per assessorar els joves i prevenir-los d’aquest tipus de conductes.\n“A la conferència faig un passeig per tots els èxits que vaig obtenir amb el waterpolo però també explico com aquests èxits ocultaven un gran fracàs personal y com en vaig sortir airós”, ha declarat García Aguado, qui reconeix que el seu caràcter mediàtic li dóna “credibilitat davant dels nois”. En les seves xerrades, el coach aconsegueix una bona connexió amb els joves: “Els més atrevits em pregunten sobre situacions personals, sobre com ajudar alguna persona propera [...], es genera un clima molt bo de confiança”.\nProp de 500 joves han omplert La Sala


Jo no ho vaig saber veure | Enderrock.cat\nRoger Palà | 17/12/2019 a les 09:45h\nArxivat a: Enderrock, comiat, Txarango, Roger Palà, opinió\nAltres no ho faran, pero jo reconec que no ho vaig saber veure. No vaig ser ni prou llest ni prou bo. Devia ser molt a finals de 2011 o molt a principis de 2012. En aquella altra vida, jo no era Roger Palà periodista de Crític, sinó Roger Palà cap de redacció de la revista Enderrock. Una tarda com tantes altres ens va venir a veure a la redacció de Muntaner Nord un personatge clau en tota aquesta història. Es deia -es diu- Ixent Sampietro, de la promotora Èxits. L’Ixent és un mànager de raça, un mànager-mànager, de família de mànagers, un Mànager amb M majúscula de Mànager. (Norma número 1 del periodista musical: no et refïis mai del que digui un mànager). Ja feia temps que l’Ixent ens insistia amb una de les seves noves propostes, sense aconseguir que li féssim gaire cas. Aquell dia va venir amb la maqueta d’un nou disc. La vam escoltar i a mi, personalment, no em va dir gaire res. Ell ho tenia molt clar i anava fort: volia que féssim una portada. Una portada d’Enderrock per a un primer disc d’un grup desconegut, sense més trajectòria que un grapat de concerts i un EP amb un parell de temes. A més, jo els havia vist de reüll a l’Acampada Jove de 2011 i no m’havien fet ni fred ni calor. Una portada, Ixent? Vols dir? Jo no ho veia gens clar. Vaja, que ni de conya.\nLa maqueta era el disc Benvinguts al llarg viatge i el grup es deia Txarango.\nSí, jo no ho vaig saber veure. Però reconeixeu-me, com a mínim, la valentia d’admetre-ho. Perquè ara tots us diran que ells sí. Que s’ho havien ensumat des del principi. Que l’èxit dels Txarango estava cantat, que la fòrmula no podia fallar, que ells ho van veure clar des del minut 1. I sabeu què? Tots menteixen. Sense excepció. Perquè jo hi era i sé què va passar. I va passar que allò no ho vaig saber veure ni jo, ni cap dels periodistes musicals de Catalunya. Txarango? L’enèssim grup de fusió i mestissatge amb lletres reivindicatives i poètiques? Què té de diferent, què té de nou? No era el rotllo que molava. No era pop folk. No hi havia ukeleles ni lletres costumistes. Poseu-vos en el context de l’època: Manel havia publicat el primer disc l’any 2008. Triomfava el nou pop català. Txarango? No, amics. Tots menteixen. Allò només ho va saber veure l’Ixent, que es passejava per Barcelona amb un disc sota el braç.\nBé, l’Ixent i una mica també en Lluís Gendrau.\nEn Gendrau, editor del Grup Enderrock ho veia més clar. No del tot, però més que jo. Ho veia prou clar com per proposar-li una cosa a l’Ixent: fem una prova. Estrenem una cançó al web d’Enderrock. A veure què passa. Ho vam fer el 9 de febrer de 2012. La cançó era “Benvinguts”. Vam fer aquesta notícia. I va passar que se la van descarregar sis mil persones en menys d’una setmana.\nAquella setmana de les sis mil descàrregues vam fer el que millor sap fer l’Enderrock: saber veure que alguna cosa estava passant, i decidir que calia explicar-ho. Perquè el periodisme musical no hauria de consistir a pontificar des d’una torre d’ivori elitista sobre el que ha d’agradar i el que no a la massa inculta i illetrada. El periodisme musical ha de ser, abans que res, periodisme. I això requereix sempre baixar a l’arena, sortir de la redacció, obrir els ulls i les orelles, ensumar i veure què es cou. Si fas periodisme sobre música popular, has de saber veure i escoltar allò que escolta el poble, i més important encara: entendre’n les raons. Aquella setmana de les sis mil descàrregues vaig decidir que faria cas al poble. I també que, a diferència de la gran majoria d’ocasions, també faria cas al Gendrau. Faríem la portada. Va ser el número 197. L’editorial que vam escriure deia això: “Apostem pel grup del Ripollès Txarango abans i tot que el primer disc, Benvinguts al llarg viatge (DiscMedi, 2011), arribi a les botigues en format de CD. I ho fem perquè hem detectat que a la xarxa s’hi cou una explosió sonora amb relació al grup”. El text es deia “La vida és només patxanga”. Ho firmo tot encara ara, sobretot el títol.\nTxarango Foto: Xavier Mercadé\nDesprés tot va anar bastant ràpid. Recordo la sessió de fotos que els vam fer pel primer disc al Circ Cric i la portada amb el Marcel, l’Alguer i el Hippi. El concert de presentació a l’Apolo l’abril de 2012, a rebentar i amb tot el públic cantant les cançons d’un disc que havia sortit poques setmanes abans (no he tornat a veure res semblant: crec que mai més no ho veuré). Anar-los a visitar a l’estudi d’en David Rossell a Artés i ser dels primers a escoltar les cançons de Som riu. D’aquella trobada en va sortir l’entrevista de portada de l’Enderrock 221, març 2014. L'intro deia això: “Txarango ha captivat amb les cançons un públic apassionat, intergeneracional i interclassista, allunyat de les ínfules i pedanteria més hípsters. (...) la marea Txarango és una inundació de somnis i esperança sense aturador, el crit de guerra d’una generació inconformista que cerca lloc en la història”. El titular era “Marea de canvi”. Ho firmo tot encara avui, sobretot el tros de la pedanteria hípster i el de la generació inconformista.\nRecordo més flaixos: el primer Clòwnia amb l’Arnau encara molt petit dormint al cotxet i nosaltres flipant amb la moguda que havien muntat allí a Sant Joan. Al·lucinar també quan l’Arnau va ser una mica més gran i, amb el seu propi criteri, va començar a flipar amb les cançons de Txarango fins al punt de cremar el reproductor de CDs del Suzuki Swift. Recordo el concert de final de gira de Som Riu al Sant Jordi. Escriure per encàrrec de Marc Isern el text de presentació als mitjans d'El cor de la terra: el vaig encapçalar amb una cita de Montserrat Roig –“La cultura és l’opció política més revolucionària a llarg termini”. Entrevistar-los per Crític al local d’Èxits a Horta i que m’expliquessin que s’havien fet cooperativa. Plorar cada cop que escolto “Et recordo”. Tot just aquest any, que l’Anna Palou m'emboliqués per anar a l’Espai Consciència del Clòwnia a moderar una xerrada sobre sobirania alimentària a 40 graus, i acabar conduint una tarda sencera de debats amb la Txell Bonet i els pares dels nois d’Alsasua.\nTxarango al festival Clòwnia Foto: Xavier Mercadé\nTot això, fins al telegram d’ahir de l’Helena Martín. (L’Helena Martín, ara, fa el que feia jo fa deu anys a l’Enderrock, amb la diferència que ella sí que sap veure les coses). El missatge de l’Helena deia així: “Tinc una mala notícia i una proposta”. La mala notícia era que Txarango plegava. La proposta s’ha transformat en l’article que esteu llegint.\nBalanç de situació: són les dotze de la nit, encara no he acabat el maleït text i segueixo sense poder comprar les entrades de l’últim concert de Girona, perquè la web em peta. Sí, amics, jo no ho vaig saber veure. Però sabeu què? Que potser el periodisme musical consistia no tant a saber-ho veure i penjar-se la medalla, sinó a adonar-se que alguna cosa passava i intentar explicar-ho sense prejudicis, fugint de l’odi que destil·len algunes xarxes i algunes persones tòxiques. Si es tractava de fer això, crec sincerament que vam guanyar-nos el jornal amb dignitat. “Hi ha grups amb missatge i n’hi ha que no, n’hi ha que tenen missatges de plàstic i altres que el tenen autèntic… No sortim a disparar, no volem estar enfadats amb el món. Volem participar per canviar-lo”. Això m’ho deia l’Alguer a la primera entrevista que li vaig fer. Ho firmo tot.\nIn-Edit, per una mirada de 360º


La proporció àuria - Matemàtiques i natura - Ciència Oberta\nLa proporció àuria4 min de lectura\nPublicat per Marc Canela Grimau | febr. 1, 2020 | Física i matemàtiques\nA l’antiga Grècia, hi havia la creença que tot el món està basat en un mateix patró. Es van adonar que la natura i l’ésser humà estan construïts seguint la mateixa proporció, la qual es repeteix una vegada i una altra. D’aquí que s’exportés cap a les belles arts, des de la música i la dansa fins a l’arquitectura i l’escultura. Aquest patró es va anomenar proporció àuria.\nEn què consisteix la proporció àuria?\nSuposem que tenim un segment i el volem dividir en dues parts. Això sí, nosaltres el volem tallar de manera que el segment total entre el fragment gran sigui igual al gran entre el petit. Si resolem aquesta equació, obtenim una única solució:\nAquest número que hem obtingut és l’anomenat nombre phi (Φ=1,618033…), anomenat així en honor a Fídies, un dels arquitectes del Partenó d’Atenes. Ell mateix va fer servir aquesta proporció en tots i cadascun dels elements d’aquest edifici. Si no t’ho creus, agafa un regle i fes la prova. Divideix la seva amplada entre la seva alçària, l’alçària entre la mida de la columna, etc. Obtindràs sempre el mateix valor: el nombre phi.\nLa proporció àuria en la natura\nTal com hem fet amb les dimensions del Partenó, el nombre phi es pot obtenir quan comparem valors del món que ens envolta. A continuació en deixem alguns exemples:\nEl nombre de femelles respecte al de mascles de qualsevol rusc d’abelles del món.\nEl diàmetre de cada tram de l’espiral amb el següent de qualsevol cefalòpode, com ara el nàutil.\nEl diàmetre de cada espiral de les pipes de gira-sol respecte a la següent fila.\nEl gruix de les branques principals d’un arbre respecte al del tronc.\nPer cada volta completa de l’hèlix de DNA, la seva llargada (3,4 nm) respecte a la seva amplada (2,1 nm).\nLa mitjana aritmètica de les distàncies al sol dels objectes astronòmics successius, tenint en compte el cinturó d’asteroides (Ceres) i Plutó.\nDistància al sol en milions de quilòmetres\nRaó entre les distàncies\nMercuri 57,9 1\nVenus 108,2 1,869\nTerra 149,6 1,383\nMart 227,9 1,523\nCeres 413,7 1,815\nJúpiter 778,6 1,881\nSaturn 1433,5 1,841\nUrà 2872,5 2,004\nNeptú 4495,1 1,565\nPlutó 5870 1,306\nMitjana aritmètica = 1,6187\nEls éssers humans, com a part de la natura, també podem trobar la proporció àuria en el nostre cos. Si encara guardes la cinta mètrica, prova de dividir les següents mesures:\nLa teva alçada entre la distància del melic a terra.\nLa distància del braç entre la del colze als dits.\nLa distància dels malucs a terra entre la del genoll a terra.\nL’Home de Vitruvi, de Leonardo da Vinci, mostra la proporció àuria en les dimensions del cos humà.\nLa proporció àuria en les creacions humanes\nJa hem vist que els grecs van fer servir el nombre phi en la construcció del Partenó. No obstant això, al llarg de la història hi ha hagut molts altres edificis que s’han inspirat en aquesta proporció:\nLa catedral de Nôtre Damme de París.\nL’edifici de les Nacions Unides de Nova York.\nTanmateix, no només trobem el nombre phi a la natura o en l’art. Diàriament fem servir objectes en els quals s’ha tingut en compte la proporció àuria per a la seva elaboració. En són bons exemples la llargada de les targetes bancàries i de les capses de cigars respecte a l’amplada. O, fins i tot, les dimensions de molts televisors.\nAmb aquest reportatge he volgut posar de manifest que la proporció àuria està present en molts fenòmens de la natura. En alguns casos s’hi assembla més que en d’altres, però no es pot negar que el patró en compleix. En el fons, aquesta és la tasca de la ciència: buscar patrons dins d’un conjunt desordenat de dades.\nAra bé, intentar explicar per què la natura segueix aquesta proporció i no una altra ja s’escapa de l’àmbit de la ciència. Moltes vegades tendim a confondre la causa amb la finalitat: els científics se centren a descriure el món, mentre que altres branques del pensament busquen significat a aquests fets. Per tant, buscar sentit al nombre phi ja és feina de cadascú. Per la nostra part, ho deixem aquí.\nRTVE – ¿Por qué el número PHI, Φ, es la proporción divina y de oro?\nLive Science – Phi: The Golden Ratio\nMaths is Fun – Golden Ratio\nAnterior La guerra contra el càncer\nSegüent Els àtoms i el conflicte del canvi\nQUIM fRIGOLA\ton 01/02/2020 at 13:00\nSi bé és cert que a molts llocs de la natura es poden trobar relacions semblants a la raó àuria (relacionada, es clar, amb la successió de Fibonacci, que no n’heu parlat tot i la fotografia!) no està clar que hi sigui tant present (alguns científics diuen que si vas dibuixant rectangles pel món segur que en alguns hi trobes un nombre proper a la raó àuria, però que això no vol dir res).\nEn qualsevol cas és innegable que la relació al voltant de 1,5-1,7 ens provoca assossec (ja que és molt present a la natura) i per això l’anem repetint a l’art i al disseny (per cert, les televisions actuals són 16:9=1,77… 😉 ), però no necessàriament ha d’estar relacionat amb el nombre auri en concret (que això no obstant té propietats matemàtiques molt interessants).\nIgualment, molt bon article i enhorabona per la gran feina de divulgar ciència en català.\nMarc Canela\ton 07/02/2020 at 12:30\nHola Quim, agraïm molt la teva aportació. Tens tota la raó que a vegades es veuen patrons on, en veritat, no n’hi ha cap. Si bé és correcte que, com tu dius, en els casos on hi és, la relació s’acostuma a aproximar al nombre phi (dècima amunt, dècima avall).\nDe cara a un futur, tenim pensat continuar amb aquest article. Ens agradaria parlar sobre altres temes, com ara la successió de Fibonacci, la de Lucas o l’angle auri. Ja saps que si tens qualsevol suggeriment o idea per un article, ens la pots fer arribar!


Clasificaciones de XVIII VOLTA A PEU VILA DE BENAVITES — Sportmaniacs\n18 jun 2017, Benavites\nXVIII VOLTA A PEU VILA DE BENAVITES\n18/06/2017 09:30 5km\nArt.1) L’Ajuntament de la Vila de Benavites organitza la XVIII Volta a Peu a la Vila de Benavites, patrocinada per l’Ajuntament de Benavites i Diputació de València i amb la col·laboració del C.A. La Vall de Segó així com altres organismes i firmes comercials de Benavites i els voltants.\nArt. 2) La carrera se celebrarà el dia 18 de juny de 2016 i en la mateixa podrà participar qualsevol persona, sense distinció de sexe, edat o nacionalitat.\nArt.3) El preu de la inscripció serà de 4,50 euros (despesses bancaries incloses) a través del portal www.sportmaniacs.com. L’organització destinarà un euro solidari, per cada corredor que complete la carrera, per al projecte #Resistireis, realitzat pels alumnes de l’escola de Benavites per donar suport a la Fundación Jugaterapia.\nArt. 4) El recorregut té un traçat urbà i rural. L’eixida i arribada estaran situades al costat de l’emblemàtica Torre de Benavites. Les categories, edats que comprenen, horaris i recorregut a realitzar seran les expressades al quadre següent:\nAbans de 1963\n* Els corredors de 16 i 17 anys deurán aportar, a la retirada del pitral, una firma paterna que els autoritze a prendre l´eixida. Sense aquest document no podran participar\nTrofeus als 3 primers classificats de la general, masculí i femení\nDiploma per als 3 primers classificats, masculí i femení, de cada categoría\nDiploma als tres primers classificats locals, masculí i femení\nDiploma al primer classificat i primera classificada del Club d’Atletisme La Vall de Segó\nA les categories juvenils, infantils, alevins i benamins, tots els participants seràn obsequiats amb medalla.\nAvituallament líquid i sòlid a meta, i punt de refresc al km. 3 de la carrera\nServei de guarderia per als xiquets menors de 12 anys quan els pares participen a la carrera\nArt. 9) La Organització, Patrocinadors i Col.laboradors declinen tota responsabilitat física o moral que puguen sofrir els participants durant o com a conseqüència de la competició. No obstant, tots els participants inscrits i que han complimentat de forma correcta les seues dades estaran coberts per una pòlissa d´assegurança de Responsabilitat Civil i d´Accidents Esportius. La Organització també declina qualsevol responsabilitat en problemes derivats d´aquells casos en que la persona introduisca dades falses o errònees en la seua inscripció.\nArt. 13) La Organització es reserva el dret de modificar i/o ampliar qualsevol part d´aquest Reglament. En tal cas, les modificacions seran oportunament publicades\nArt. 14) Els dorsals s´entregaran fins 30 minuts abans de l’hora d´inici de la cursa.\nLa inscripció a les categories Benjamins, Alevins, Infantils i Juvenils seràn gratuites i es faràn al mateix lloc de l’eixida fins mitja hora abans del començament de la prova.\nLa resta de categories faran les inscripcions a través de la web www.sportmaniacs.com fins el 14 de juny a les 23:59h.\nEls veïns de Benavites només podran inscriure´s a l´Ajuntament, en horari d´oficina, i la seua inscripció serà gratuïta. Per açò, cal estar empadronat en el municipi amb anterioritat al 01 d´Abril de 2017\nNo s´admetran inscripcions ni reclamacions sobre errors en la inscripció el mateix dia de la carrera.


Biblioteca Joan Maluquer i Viladot d'Artesa de Segre: de març 2017\nReportatge a Noguera TV - “Empremtes del passat”, una exposició de Joan Condal\nEls reporters de Noguera TV van venir a la biblioteca el divendres 17 d'abril per veure la presentació de l'exposició "Empremtes del passat. Exposició de fòssils de Joan Condal".\nLa presentació va anar a càrrec de Joan Condal.\nEtiquetes de comentaris: Ajuntament d'Artesa de Segre, Artesa de Segre, biblioteca d'Artesa de Segre, Biblioteca Joan Maluquer i Viladot, Biblioteques Catalunya, Biblioteques Gencat, Noguera TV, presentació exposició\nEl dimecres 22 de març de 2017 a les 20:00h, ens reunirem a la biblioteca per parlar del llibre que hem llegit aquest mes.\nEl proper llibre que llegirem al Club de Lectura de la Biblioteca serà " Desayuno en Tiffanys" de Truman Capote.\nPublicat per Biblioteca Artesa de Segre a 19:39 Cap comentari:


Competició de cases solars | Rural Living Lab Pirineus\n← Entrega de premis de recerca en treball social “Dolors Artema\nPublicació: Creativitat i la innovació en el desenvolupament rural de la Unió Europea →\nCompetició de cases solars\nPosted on 17/06/2010 by rllp | Deixa un comentari\nDurant diversos mesos diversos equips d’enginyers i arquitectes d’universitats de tot el món han treballat amb un objectiu: construir la casa més energèticament eficients. Ara ha arribat el moment de presentar i que el jurat i els ciutadans decideixin quina és la millor d’elles. Des d’avui mateix i fins a finals de juliol, a la vora del riu Manzanares, a Madrid, es poden observar els 18 projectes que competeixen en Solar Decathlon Europe 2010 (SD).\nEn el següent enllaç podem trobar una galeria d’imatges de cases solars.\nÉs la primera vegada que se celebra fora dels Estats Units, concretament a la capital d’Espanya, Madrid, del 17 al 27 de juny, al costat del riu Manzanares. Qualsevol que ho desitgi podrà visitar les 17 cases construïdes sota criteris de sostenibilitat mediambiental i amb un punt en comú, l’ús de l’energia solar com a mètode d’autosuficiència energètica. Entre les participants hi ha cinc espanyoles: SML house, de la Universitat DEU Cardenal Herrera, Fablabhouse, de l’Institut d’Arquitectura Avançada de Catalunya, Solarkit, de la Universitat de Sevilla, L’envolupant de urcomante, de la Universitat de Valladolid i Low3, de la Universitat Politècnica de Catalunya.\nExactament, Solar Decathlon és una competició organitzada des de fa un parell d’anys pel Departament d’Energia del Estats Units en què es convoca a universitats de tot el món a dissenyar habitatges. Però no qualsevol tipus d’habitatge, els requisits són estrictes en diversos aspectes: han de ser autosuficients energèticament, funcionar només amb energia solar, estar connectades a la xarxa i incorporar tecnologia que permeti la seva màxima eficiència energètica.\nVideo d’exemple de cases solars\nLa fase final de la competició consisteix a muntar els habitatges de l’anomenada “Villa Solar” de cara a les deu proves (Decathlon) en les que competiran per demostrar l’autosuficiència i eficiència energètica de cada llar. Arquitectura, Enginyeria i construcció, Sistemes solars, Balanç energètic elèctric, Condicions de benestar, Equipament i funcionament, Comunicació i sensibilització social, Industrialització i viabilitat de mercat, Innovació i Sostenibilitat són les deu proves en les que competiran les universitats. El jurat està format per especialistes de cada categoria de diferents nacionals.\nHistòria de Solar Decathlon\nLa competició ja té vuit anys de vida, encara que no tots els anys s’ha celebrat. La primera edició de Solar Decathlon es va celebrar el 2002, la segona el 2005, la tercera en 2007. Ja consolidada la competició, l’octubre de 2009 va tenir lloc la quarta edició, en què van participar 20 equips, representant a universitats dels EUA, Canadà, Puerto Rico, Alemanya i Espanya.\nFins aquesta última edició del 2010 totes les edicions prèvies de Solar Decathlon s’havien celebrat al National Mall de Washington, on centenars de milers de visitants i centenars de periodistes podien comprovar in situ com és possible que el desenvolupament i la comoditat siguin compatibles amb la sostenibilitat.\nEn 2010, per primera vegada SD se celebra fora dels Estats Units. La primera edició de Solar Decathlon Europe ja està en marxa, està tenint lloc a Madrid, del 17 al 27 de juny, entre el Palau Reial i el riu Manzanares, molt a prop del gran pulmó verd de la ciutat, la Casa de Campo.\nL’arribada al nostre país de la competició ha estat fruit de l’acord assolit entre les administracions dels EUA i Espanya. Des d’aquest any, Solar Decathlon celebrarà les seves edicions americanes en els anys imparells (la propera a 2011) i les seves competicions europees en els anys parells.\nEl premi, a part dels corresponents trofeus, és el prestigi per a les universitats guanyadores en cada un dels apartats. Com expliquen des Solar Decathlon, “per a les universitats, haver guanyat una edició de SDEurope és un gran prestigi i un al·licient per als seus alumnes un cop surtin al mercat laboral”.


Notícies :: Opinió :: L'Ultra Clean Marathon ja està apunt!\nL'Ultra Clean Marathon ja està apunt!\nDijous 4\tAbril 2019 - 15:37\nJa tenim a tocar la 2ª edició de l'Ultra Clean Marathon, que es realitzarà entre el diumenge 5 i el dissabte 11 de maig.\nAquest esdeveniment va néixer amb l’objectiu de conscienciar i fer comprometre a tothom sobre el valor del territori natural i la necessitat de cuidar-lo en tots els sentits, però des d’un punt de vista molt transversal, gents teòric i que connectés amb tot tipus de públic a través d’un repte ple d’emocions i relats.\nPer això es va utilitzar l’esport com a canal transmissor de tots aquests valors, i com a manera lúdica i emocionant per comunicar en positiu el gran repte de vetllar pel medi natural que ja fan cada dia totes les associacions que formen part de la Xarxa. D’aquesta manera també s’aconseguia donar visibilitat a la gran tasca de picar pedra dia a dia que fan totes les entitats ambientalistes, i que no sempre és prou coneguda o valorada per la societat.\nAl sumar-s’hi de seguida l’Agència de Residus i el Departament de Territori i Sostenibilitat de la Generalitat de Catalunya, va permetre agafar de seguida una dimensió important que, amb el suport de diferents patrocinadors, va possibilitar realitzar un esdeveniment de referència l’any passat, i que s’ha ampliat i renovat enguany per poder ser una acció de referència en la sensibilització i canvi d’hàbits de la població en vers la seva relació amb els entorns naturals i en l’impacte que hi tenen degut a la seva forma de viure en el dia a dia.\nAixí doncs tenim un gran repte esportiu dedicat a la Natura i no als esportistes que el representen. I aquest any ens portarà a fer 700Km circulars per tot Catalunya, començant cada etapa en el punt final del dia anterior. Les dues primeres etapes seran en bicicleta (uns 200Km cada una), després tres corrent (uns 50/60Km cada una), i les dues darreres amb Kayak (30Km cada una). Sortint de Barcelona el diumenge dia 5 i tornant-hi de nou el dissabte dia 11, havent passat per totes les capitals de província i fent una volta per gran part del país.\nAquesta volta també representa la interrelació entre tots els territoris en tot el que suposa la gestió i conservació ambiental, a la vegada que simbolitza el concepte d’Economia Circular. Per això, tot i que anirem també recollint bossa constantment, com l’any passat, aquest any no ens considerarem tant “gestors de residus” que no tiren, recullen i reciclen; sinó “responsables de residus”, que vol dir que cada persona s’ha d’ocupar de la seva relació amb qualsevol residu en tot el seu cicle de vida, des del disseny, fins a l’ús de la matèria primera, la fabricació, la distribució, la compra, el consum, el reciclatge i la nova incorporació en el cicle de vida d’un nou producte.\nEs treballaran 3 eixos per cada dia, per centrar els conceptes de comunicació i d’acció: 1) Coneixement de l’entorn, 2) Impacte que tenim en l’entorn i 3) Hàbit a adoptar per minimitzar o anul·lar l’impacte.\nPer mi com a voluntari ambiental és un gran honor poder aportar aquest granet de sorra com ambaixador d’aquest gran esdeveniment de conscienciació i acció ambiental. Per la meva activitat d’aventurer i esportista porto tota la vida gaudint de l’entorn natural, i el mínim que puc fer és respectar-lo, cuidar-lo i ser-ne un gran defensor i advocat.\nSegur que aquest any aconseguirem també un gran resultat i totes les entitats que formen part de la Xarxa per a la Conservació de la Natura hauran contribuït a crear molt de valor, tant per elles mateixes, com per l’impacte aconseguit gràcies a la col·laboració conjunta a través de la XCN per promoure i fer realitat la ULTRA CLEAN MARATHON\nMés, sobre...: ultra clean marathon , implicacio ciutadana , cursa , maratons


Demostra el teu amor amb Joieria Grau | Revista Casar-se a Catalunya\nFebrer és el mes de l’amor, i aquest any la Joieria Grau ha inaugurat una nova col·lecció d’anells de compromís per celebrar-ho.\nL’anell simbolitza des dels inicis l’amor i la unió entre dues persones. Aquesta tradició la van iniciar els egipcis, creant-los amb diferents tipus de materials com cuir, plantes o marfil. Amb el temps, ha anat evolucionant i avui en dia el trobem fabricat amb materials com l’or blanc, el groc, el rosa i complementats amb pedres precioses com els diamants.\nTot això ha fet que des dels inicis associem l’anell de compromís a contraure matrimoni amb algú, a prometre’s amb la persona que estimes i amb la que vols passar tota la vida. I no només es tracta de l’anell, sinó també de la forma en la qual la nostra parella ens ho demana. Cadascú té les seves pròpies idees i formes per fer-ho que fan que esdevingui un moment molt especial i únic, fent que cada petició sigui diferent. Aquest costum també ha anat evolucionant i canviant amb els anys. A l’Antiga Roma, els nuvis entregaven dos anells de compromís, un de metall al seu futur sogre, com a símbol de força i permanència, i un altre en forma de clau per a la seva promesa, fent d’això un acte de confiança.\nI actualment? La màgia de compartir\nTornant a l’actualitat, les xarxes socials fan que sigui possible apreciar o fins i tot participar en el moment de la petició de mà d’algunes parelles. És molt comú avui en dia que els famosos comparteixin mitjançant les xarxes socials una imatge de l’anell de compromís per anunciar el casament. Normalment, presenciar aquests moments fa que els espectadors puguem omplir-nos d’il·lusió i pensar o imaginar en com seria el nostre anell de compromís o com ens sorprendrà la nostra parella a l’hora de la petició de mà.\nLa joia dels nostres somnis pot tenir encara més valor si afegim elements que ens remetin a moments determinats, com una frase o una data, i convertir-la així en un record per a tota la vida. Si estàs pensant a demanar matrimoni a la teva persona especial, dóna un cop d’ull a la col·lecció d’anells de compromís de Joieria Grau i segur que trobaràs el que estàs buscant!


Una producció catalano-índia es presenta al Festival "New Generations" a Frankfurt - Casal Català de Frankfurt Casal Català de Frankfurt\nUna producció catalano-índia es presenta al Festival “New Generations” a Frankfurt\nnovembre 3rd, 2014 in General\nLa productora i guionista catalana Anna Soler-Pont presenta en primícia a Alemanya la pel.lícula “Traces of Sandalwood” en el Marc del Festival New Generations que es farà del 7 al 9 de novembre al Cinema Orfeos Erben de Frankfurt.\nAquesta producció cinematogràfica (un 54% en català i la resta en Hindi i anglès) compta també amb la direcció de la catalana Maria Ripoll i la interpretació de l’actriu Aina Clotet.\nLa sessió de “Traces of Sandalwood” serà el dissabte 8 de novembre a les 19h al Cinema Orefos Erben (Hamburger Allee 45, Frankfurt).\nLa pel.lícula parla de com dues germanes que van ser separades després de la mort de la seva mare es retroben 30 anys després. És una història sobre l’esperanca i l’amor que transcórre entre Mumbai i Barcelona.\nPer a saber-ne més us podeu adrecar a www.newgenerations.de


Adult Català | Concurs de Microrelats per Sant Jordi a Sant Cugat :: Cugat Mèdia | Page 2\nEl poble de lluents parets blanques, orgull dels seus vilatans, despertà un dia ple de grafits amb missatges d’allò més intrigants. Al mercat setmanal, als bars entre partida i partida de botifarra, a l’Ateneu, a la sortida de la missa fou el tema que preocupà tots els veïns. <<Segur que darrere hi ha d’haver per força algú de fora>>, assegurava la majoria. D’altres assenyalaren al poble del costat, envejós de la lluïssor de les parets. I no foren pocs, que de portes endintre, acusaren un veí un xic estrany que hi vivia a les afores. Durant dies no es parlà d’una altra cosa i semblà que no es parlaria de res més. Tanta era la seva preocupació. Però, un bon dia l’aparició dels operaris del poble rescabalaren la malifeta aprimant, això sí, l’esquàlid pressupost municipal. Per tant, el divorci d’en Roc i la Carmeta captaren ara l’atenció de la vila.\nPSEUDÒNIM: El Perxeró\n2 abril, 2015 by administrador\t- 0 comments\nNo la rento\nNo la rento. No la vull rentar. La deixaré tal com l’he trobada, mentre regirava armaris i calaixos i em sortien al pas mil i un objectes que havien estat teus i que, en veure’ls i tocar-los, em retornaven una miqueta de tu. Com jo, ells també s’han quedat orfes. No la rento. No ho faré fins que el temps esvaeixi l’olor o fins que jo la xucli tota a còpia de refregar el nas en aquesta peça de roba, un petit tresor amb la teva flaire que poc a poc entra dins meu i em colpeja el cor, em trasbalsa l’ànima i m’afluixa les llàgrimes. Incontrolables, rellisquen galtes a baix i humitegen la seda d’aquesta brusa. No vull esborrar aquest polsim de vida que m’apropa a tu ni desfer aquest lligam invisible i eteri que em fa creure, si tanco els ulls, que encara ets al meu costat. La teva olor, com una dolça besada, m’acarona el cor, tan buit i orfe des que tu no hi ets, mare.\n1 abril, 2015 by administrador\t- 0 comments\nAsseguda al sofà, té la televisió engegada però no li fa gaire cas. Estan entrevistant a un metge que parla de la importància de protegir-se del sol, no només a l’estiu, sinó durant tot l’any. Amb posat seriós, es dirigeix a l’audiència advertint que no s’ha d’oblidar que la pell té una memòria prodigiosa i per això, les cremades de petits, poden tenir greus conseqüències anys després.\nPensa que el metge té tota la raó i maleeix la memòria de la seva pell. Ja ha passat molt de temps d’ençà que es va exposar al foc dels seus llavis i de les seves carícies, sense protegir-se ni el cos ni el cor. I no hi ha dia que la seva pell no li ho recordi. Entre els coixins, busca el comandament a distància per fer zàping i trobar uns d’aquells programes que et deixen la ment en mode off.


El Taulí rebaixa els nervis dels nens abans d'una operació amb un petit cotxe elèctric - Diari de Sabadell\nEl Taulí rebaixa els nervis dels nens abans d’una operació amb un petit cotxe elèctric\nEls nens i nenes del Centre Quirúrgic Ambulatori del Parc Taulí ja poden arribar a quiròfan amb un petit cotxe elèctric de joguina. L’objectiu de la iniciativa és reduir l’estrès i els nervis previs dels més petits a una operació. El cotxe és un petit vehicle elèctric conduït a través d’un comandament a distància pels professionals des de fora el vehicle. Els nens, a banda d’anar fins al quiròfan dins del vehicle, també poden escoltar les seves cançons preferides.\nLa idea, duta a terme pels professionals d’infermeria del CQA del Taulí, s’ha inspirat en l’experiència d’un hospital d’Oklahoma, que ha aconseguit bons resultats tant en l’estrès i els nervis dels pacients més petits com també de les famílies.\nL’adquisició del nou vehicle elèctric infantil s’ha fet realitat gràcies a l’Onada de Petits Somriures del Parc Taulí que, amb aquesta acció, desembarca al CQA, un dels àmbits a on encara hi ha moltes més accions previstes en benefici dels infants.\nEl director mèdic de Cirurgia Pediàtrica del Parc Taulí, Bernardo Núñez, recorda que “ja hi ha publicacions científiques pediàtriques respecte a l’ús de vehicles i jocs en el quiròfan, per reduir l’ansietat infantil”, i es mostra molt satisfet de la bona acollida que el nou vehicle està tenint al Parc Taulí. “El joc, com a distracció, és una excel·lent manera de disminuir els nervis davant d’una cirurgia que causa ansietat i, en el cas dels més petits, és una tècnica que funciona a la perfecció”.\nPrecisament fa uns dies l’Hospital Taulí va anunciar la posada en marxa de la teràpia amb gossos per a infants amb transtorn de l’espectre autista i pluridiscapacitats. Una iniciativa que, com la del cotxet elèctric de joguina, cerca ajudar els pacients –especialment els més petits– amb teràpies lúdiques i alternatives.\nTemes:nens, Parc Taulí, salut\nL’actuació de Catarres i The Tyets al Festival Observa serà gratuïta\nOncolliga celebra el seu sopar anual\nJudith Roca: “Estem molt agraïdes perquè va respondre i va venir tothom a la trobada”\nLa temporada de Joventut de la Faràndula suma gairebé 18.000 espectadors\nHa estat gràcies a les representacions de La Blancaneus, Els Pastorets, El Préssec Gegant i, per últim, Aladí


Avís legal i Política de privacitat | FC Andorra\nwww.fcandorra.com és un domini d’Internet de titularitat de FC Andorra.\nL’accés a aquest pàgina web i a la informació continguda comporta l’acceptació de les condicions previstes en aquest avís legal. Per aquest motiu, et recomanem que llegeixis atentament el contingut d’aquest avís si vols accedir i utilitzar la informació i els serveis que s’ofereixen des de la web.\nDe conformitat amb la Llei 15/2003, del 18 de desembre, qualificada de protecció de dades personals, l’informem que qualsevol dada de caràcter personal que vostè faciliti per mitjà d’aquest lloc web, passarà a formar part, segons l’opció escollida, dels fitxers de titularitat de FC Andorra denominats “ABONATS” i “AFICIONATS” inscrits degudament a l’Agència Andorrana de Protecció de Dades.\nLa finalitat del fitxer “ABONATS” és l’enviament d’informació referent a FC Andorra, partits, ofertes, esdeveniments especials i la gestió dels cobraments de les quotes d’abonats.\nLa finalitat del fitxer “AFICIONATS” és l’enviament d’informació referent a FC Andorra, partits, ofertes, esdeveniments especials i altra informació que FC Andorra consideri d’interès per als seus aficionats.\nEn tot moment, podeu exercir els drets d’accés, rectificació, supressió i oposició de les vostres dades a través del correu electrònic info@fcandorra.com\nÉs obligació de l’usuari mantenir actualitzades les dades de forma que corresponguin a la realitat en cada moment. FC Andorra es reserva el dret d’excloure’l de la base de dades en cas que hagi facilitat dades o informació falses o inexactes.\nFC Andorra no és responsable dels danys causats per l’accés al web o per la impossibilitat d’accedir-hi, no es fa tampoc responsable de la informació obtinguda a través d’enllaços a sistemes externs que no siguin dependents de FC Andorra.\nCamp d’Esports Prada de Moles


Com afecten els plans de cafeteria a un W-2?\nEls plans de cafeteria, o Secció 125, inclouen beneficis patrocinats per l’empresari que estan exempts d’impostos estatals i federals. Els vostres empleats paguen aquests beneficis amb diners abans d’impostos, que no incloeu en els seus sous imposables en els seus W-2 anuals. El Servei d’Ingressos Interns té regles específiques per als plans de cafeteria i els W-2.\nUn pla de cafeteria pot incloure assegurances mèdiques, accidents, invalidesa i vida qualificades; assistència en l'adopció; 401 (k) contribucions; comptes d'estalvi sanitari; cobertura de serveis jurídics col·lectius; i assistència d’atenció a la dependència. Normalment, només incloeu els salaris imposables dels vostres empleats al seu W-2 i excloeu les deduccions abans d’impostos. Per exemple, poseu salaris imposables subjectes a l'impost federal sobre la renda a la casella 1; salaris subjectes a l’impost sobre la Seguretat Social i l’impost sobre Medicare, respectivament, a les caselles 3 i 5; i salaris subjectes a impostos estatals i locals, respectivament, a les caselles 16 i 18. Aquests salaris no inclouen les deduccions del pla de cafeteria exemptes d’aquests impostos.\nTingueu precaució quan indiqueu els salaris imposables al W-2, perquè cada benefici del pla de cafeteria té la seva pròpia implicació fiscal. Per exemple, les primes d'assegurança de vida a llarg termini de grup en cobertures que superin els 50.000 dòlars no són abans d'impostos, fins i tot quan s'ofereixen dins d'un pla de cafeteria. En aquest cas, incloeu primes per cobertura superior als 50.000 dòlars en els salaris imposables dels vostres empleats. A més, tot i que les contribucions abans d’impostos 401 (k) estan exemptes de l’impost federal sobre la renda, estan subjectes a impostos sobre la Seguretat Social i Medicare. En aquest cas, excloeu les contribucions 401 (k) dels salaris federals dels vostres empleats a la casella 1 i incloeu-les als salaris de la Seguretat Social i Medicare, respectivament, a les caselles 3 i 5.\nPrestacions d’atenció a la dependència\nEls comptes de despeses flexibles d’atenció a la dependència permeten als vostres empleats reservar diners abans d’impostos mitjançant deducció de la nòmina per pagar les despeses de cura dels fills o adults. Si escau, a la casella 10 del W-2, indiqueu les quantitats d’atenció a la persona dependent que heu incorregut per a l’empleat i / o les quantitats pagades per l’empleat. A partir del moment de la publicació, per als sol·licitants casats, les quantitats de fins a 5.000 dòlars no són imposables i no s’han d’incloure a les caselles 1, 3 o 5. Per a les persones casades que presentin per separat, el límit no imposable és de 2.500 dòlars. Les quantitats que superin el llindar són imposables i s’han d’anar a les caselles 1, 3 i 5.\nSegons la Llei de protecció del pacient i atenció assequible, per als W-2 de 2012 i posteriors, heu d'informar del cost total de cobertura dels vostres beneficis mèdics col·lectius a la casella 12. El cost de la cobertura inclou les quantitats que paguen els vostres empleats abans i després d'impostos. diners. Només els empleats que participen al pla necessiten tenir aquesta informació als seus formularis W-2. L'IRS té directrius específiques per a la informació que s'hauria d'incloure a l'import de la cobertura. Per exemple, inclouríeu quantitats mèdiques importants, però exclouríeu les quantitats per als arranjaments d’estalvi sanitari. El govern federal utilitza aquestes dades per entendre millor el valor total de l’assegurança mèdica patrocinada per l’empresari i altres cobertures. Aquesta informació no augmenta els salaris imposables dels vostres empleats.


09/08/2019 - Europa Press\nEl president de la Generalitat, Ximo Puig, ha afirmat que “no hi ha cap tensió” amb els socis del Govern valencià per la taxa turística, sinó que ha puntualitzat que hi ha “opinions diverses”, al mateix temps que ha anunciat que dialogaran “des de la sensatesa” amb els sectors afectats i “pensant en l’interés general”.\nAixí s’ha pronunciat aquest divendres el president en ser preguntat pels mitjans de comunicació sobre les “tensions” en el Consell per la taxa turística, després de la seua visita a Castelló per a assistir a l’acte de presa de possessió de la directora general de l’Agència Valenciana Antidespoblament, Jeannette Segarra.\n“No hi ha cap tensió amb els socis de govern referent a això, hi ha opinions diverses, però no solament entre els membres del govern, sinó també en la societat”, ha subratllat Puig, que ha apuntat que ho dialogaran tot “des de la sensatesa”.\nReferent a això, ha precisat que no serà només diàleg polític, sinó també amb els sectors afectats i “pensant en l’interés general, que és el que a nosaltres ens importa”, encara que ha afegit que “la política turística no pot estar residenciada en si es posa o no un impost, va molt més enllà”.\n“Tenim una molt bona situació malgrat les dificultats. En la legislatura passada han crescut tres milions els turistes estrangers i tres milions els nacionals. És un bon moment de la Comunitat Valenciana com a destinació turística i s’han fet coses de manera raonable, des d’eixa unitat d’acció des del sector privat i el públic”, ha sostingut Puig.\nPuig destaca la resposta del Consell i la capacitat de reacció dels municipis després del pas de la borrasca Gloria


Assistència a la ciutadania per videotrucada: l’experiència de l’ATC en el disseny de serveis digitals – Marc Maese i Gemma Sala – Administració digital\nAdministració digital / Dades / Gestió / Innovació / Noves maneres de treballar / Persones / Polítiques públiques / Serveis digitals / Tecnologia / Transformació digital / Tràmits\nAtesa la novetat d’aquest tipus de servei, per poder-ne fer una millor definició hem considerat adequat aplicar la metodologia de disseny de serveis digitals i per això, vam proposar aquest projecte com a pilot a l’Oficina d’Innovació i Administració Digital, que ens ha fet l’acompanyament al llarg de tota l’experiència. En tot cas, cal tenir en compte que el projecte es va iniciar per dur a terme la definició del servei, però tenint ja l’eina de videotrucada seleccionada i, per tant, partint d’una solució tecnològica tancada.\nTenint en compte que el pilot s’ha fet amb vocació de testejar la metodologia i aplicar-la internament en tots aquells projectes que escaigui, es va incorporar al projecte tot el personal de l’Àrea d’Organització que havia rebut prèviament la formació, per tal que poguessin copsar de primera mà el desenvolupament d’aquest tipus de projecte i identificar aspectes o punts a tenir en compte per adaptar la metodologia, si escaigués, en els projectes interns.\nAixí mateix, s’ha identificat un equip de treball multidisciplinari sobre la base dels coneixements en atenció ciutadana i gestió tributària, així com experts puntuals en aspectes tecnològics, legals i de l’àmbit de la protecció de dades i gestió documental. Aquestes persones han estat seleccionades per la seva expertesa en la matèria concreta, i s’ha obviat si tenien experiència o coneixements previs en la metodologia a utilitzar.\nPer altra banda, la part novedosa i fonamental del projecte ha estat la incorporació de l’usuari com un actor fonamental en el disseny del servei, tant l’usuari intern (en el nostre cas, el personal d’atenció ciutadana que presta serveis de suport i assistència ja actualment) com l’extern (la ciutadania que ja ha rebut atenció per part de l’Agència). Per tant, en les sessions es van incorporar entrevistes dissenyades en el marc del projecte i diferenciades segons el perfil.\nEl projecte va constar de cinc sessions que es van fer en quatre setmanes, ja que es volia implementar el nou servei en un període de temps molt curt.\nAl llarg de les cinc sessions es va combinar la participació d’aquests diferents perfils, per generar un debat intern i identificar totes les qüestions associades al repte a abordar. S’han fet aflorar totes les idees i propostes al respecte per després convergir i aterrar les més rellevants, validant o descartant, agrupant o prioritzant segons l’avenç de les sessions.\nTot el projecte ha tingut el suport de material interactiu a mode de plafons, mitjançant l’eina MIRO, que permet identificar els punts tractats per després debatre les seves característiques.\nAl final del projecte es va presentar un prototip del servei sobre la base del qual s’està treballant en les proves pilot d’implantació. Aquest prototip serveix per aterrar tots els plantejaments generats per l’equip de treball i, especialment, per presentar-lo a les persones usuàries i al grup d’experts de diferents àrees que actuen tots ells com a persones usuàries validadores. Les propostes de millora es realitzen sobre una base consolidada on s’avaluen i s’incorporen al disseny en cas d’ésser necessari.\nAl llarg del projecte els diferents integrants s’han anat adaptant progressivament a la metodologia de treball proposada. Inicialment, el grup de treball va exposar el seus dubtes a l’hora de treballar amb aquest enfocament i especialment amb una eina que trenca el sistema de treball habitual, ja que es passa d’una anàlisi generalment individual o més compartimentada per àrees i concretada en un Word o Power Point, a aquest model més col·laboratiu, multidisciplinari i adhocràtic.\nLa resistència al canvi inicial es va anar mitigant mica en mica, però considerem que una millor comunicació de l’objectiu de la metodologia i la manera en com es desenvolupen les sessions trencaria alguns dels posicionaments inicials. Per aquest motiu, considerem que en els següents projectes caldrà fer una reunió prèvia amb els propis integrants de l’equip per explicar-los la dinàmica i metodologia a utilitzar.\nEn tot cas, a banda de les percepcions i opinions expressades al llarg del projecte, hem considerat adient avaluar l’experiència del pilot i la metodologia, realitzant enquestes a les persones participants. Com a resultat d’aquestes, la valoració global de l’experiència ha estat positiva. En efecte, és un canvi profund a l’hora d’abordar un projecte on el treball col·laboratiu guanya un pes important i on la incorporació de diferents àrees d’experiència i la visió de l’usuari extern aconsegueix generar un producte millor. Així mateix, en eliminar la compartimentació genera coneixement transversal i coresponsabilitat entre les persones participants. La metodologia comporta igualment un model menys jeràrquic, on les persones participants poden pertànyer a diferents grups i nivells. El projecte se sent igual per a totes les persones participants i aquesta responsabilitat sobre el disseny comporta un augment de la motivació i la implicació de les persones participants i la conseqüència és un millor producte final. És, en essència, un canvi cultural.\nEn tot cas, a partir de les opinions recollides al llarg del projecte, així com de les enquestes realitzades posteriorment, considerem que cal adequar alguns punts de la metodologia per tal que el projecte reïxi en la nostra organització:\nCal una bona selecció de les persones usuàries internes i externes. Convé pensar acuradament no només en els membres que han de participar en la definició, sinó també en les persones usuàries dels serveis i fer una selecció precisa de diferents perfils que puguin aportar el seu punt de vista al respecte. No fer-ho pot generar biaixos.\nEina de suport metodològic. Segurament aquest ha estat un dels aspectes més criticats o que ha generat més reticències per part dels membres del grup de treball. Cal plantejar-nos una adaptació de l’eina o, en tot cas, que el seu ús el centralitzi un membre de l’Àrea d’Organització aglutinant les opinions de les diferents persones participants, que actuï a mode de suport al projecte. En aquest sentit, es considera clau comptar sempre amb la figura de la persona facilitadora, no només de l’emplenament de l’eina sinó també de l’organització de les sessions.\nTemps de projecte. El desenvolupament de les sessions s’ha realitzat en molt poques setmanes. Per una banda, aquest fet ha aportat major ritme al projecte i ha evitat la dispersió amb altres projectes, però al mateix temps no ha permès treballar degudament entre sessió i sessió per aterrar o completar la feina realitzada durant les sessió. Per aquest motiu, considerem que cal espaiar una mica més les reunions i fer-ne, com a molt, una setmanal.\nDisponibilitat a priori de l’eina tecnològica. La selecció de la solució tecnològica prèvia al disseny minva la capacitat d’innovació. En el nostre cas, aquest escull va ser encara més evident en no poder accedir a l’eina de videotrucada al llarg de les sessions planificades, atès que encara es trobava en procés de desenvolupament. En tot cas, s’han aprofitat les sessions per preveure millores o l’ampliació de les funcionalitats de la pròpia eina a tenir en compte per a futurs evolutius.\nPrototip. Un dels aspectes al qual se l’hi ha atorgat més valor és la generació d’un prototip conceptual que permeti materialitzar tota la informació recopilada al llarg de les sessions. Ara bé, els membres de l’equip han trobat a faltar la concreció del prototip en un document intern que detalli el servei que s’implanta. Per això, es considera convenient incloure en el mateix abast del projecte l’elaboració d’aquest document final.\nCom a resultat global podem concloure que l’experiència adquirida amb l’aplicació de la metodologia i l’anàlisi i l’avaluació posteriors a les sessions ens ha de servir per considerar aquesta nova forma de dissenyar serveis i adaptar-la, d’acord amb les observacions anteriors, amb l’objectiu d’integrar-la en l’organització com una nova forma de treballar, basada en el treball col·laboratiu i la integració de la visió de la ciutadania i la seva experiència davant l’Administració com un factor clau de la transformació digital.\nMarc Maese i Gemma Sala\nADMINISTRACIÓ DIGITAL, Dades, GESTIÓ, INNOVACIÓ, Noves maneres de treballar, persones, Serveis digitals, TECNOLOGIA, TRANSFORMACIÓ DIGITAL, Tràmits\nPromoure la conscienciació sobre l’accessibilitat web


Notícies anarquistes de més de 50 col·lectius catalans 🏴 Anarquia.cat Quan l’empresa que fa negoci amb la teva hipoteca et vol desnonar – Anarquia Catalunya 🏴\nQuan l’empresa que fa negoci amb la teva hipoteca et vol desnonar\nAmb l’aigua al coll, Maria Antònia Castillo va acabar signant un contracte-trampa fa poc més de dos anys que l’ha dut a patir cinc intents de desnonament, el darrer dels quals està previst per al pròxim divendres 14 de gener a l’Hospitalet de Llobregat. El novembre de 2019, Inverpriban Rent SL va comprar la seva hipoteca –es va fer càrrec del deute– amb la condició que es convertís en llogatera. Amb una incapacitat permanent total per malaltia des de 2006 i cobrant una pensió mínima, Maria Antonia no va poder fer front al lloguer amb les condicions que estableix el contracte a partir de juny del 2020. El document conté clàusules abusives com l’obligatorietat de fer-se càrrec de l’impost IBI i de les despeses de comunitat.\nMalgrat la situació de vulnerabilitat que viu Castillo, argumentada pel seu advocat, el jutjat de primera instància 57 de l’Hospitalet de Llobregat, de moment, no ha acceptat la suspensió del llançament, tot i que un jutjat de primera instància de Barcelona ho ha sol·licitat com a mesura cautelar. A més, el Comitè de Drets Humans de l’ONU també ha demanat que s’aturi el desnonament o que se li ofereixi un “habitatge alternatiu adequat a les necessitats per evitar possibles danys irreparables mentre els cas és examinat”.\nDes del darrer intent a porta el 13 de desembre de l’any passat, el Sindicat de Llogateres de l’Hospitalet ha intensificat la campanya per frenar el desnonament, però Marcos Vivancos lamenta que els intents d’establir contacte amb la propietat “mai han sigut fructífers”. Avui, s’han presentat a les oficines, que es troben al número 37 del Passeig de Gràcia de Barcelona, per reclamar un lloguer social.\nDel Banco Pastor a una gestora d’inversions\nMaria Antonia Castillo ha passat de tenir una hipoteca amb Banco Pastor a dependre d’Inverpriban Rent, una empresa que es dedica a la inversió en renda immobiliària. Entremig, la seva hipoteca va passar pel Banco Popular –que va absorbir el Pastor el 2012– i pel Banco Santander, que se’l va quedar el 2017. Un dia de 2019, amb el pes dels endarreriments en el pagament de la quota mensual a les espatlles, Castillo va obrir la seva bústia i hi va trobar publicitat d’una empresa que prometia ajudar-la a fer front al deute hipotecari: “Estava molt angoixada, pensava que qualsevol dia el banc em faria fora de casa i vaig trucar. No ho vaig dir a ningú”, relata Castillo. L’empresa va dir-li que havia aconseguit uns inversionistes que comprarien la seva hipoteca.\nLa seva filla exclama que ja han pagat el deute de lloguers impagats de la seva mare, però que Inverpriban volia renovar-li el contracte el mes de juliol amb unes condicions que no pot assumir\n“Els inversionistes” són Iverpriban Rent i van obtenir unes condicions que han ofegat Castillo. Segons explica, van cobrir els 58.000 euros de la hipoteca que faltava per pagar, l’endarreriment de l’IBI i 8.000 euros. És a dir, l’empresa és propietària d’un pis de 47 metres quadrats al carrer Josep Tarradellas, 247 per uns 70.000 euros, als quals s’han d’anar restant les quotes de lloguer que Castillo ha anat pagant mensualment mentre ha pogut: 580 euros al mes més despeses de comunitat i l’IBI del primer any i els següents, en total 660 euros més IBI. A ella, en canvi, li oferien la possibilitat de recomprar el seu habitatge els tres primers anys de contracte d’arrendament, per 106.000 el primer any i per 116.000 els següents dos anys. La seva filla exclama que ja han pagat el deute de lloguers impagats de la seva mare, però que Inverpriban volia renovar-li el contracte el mes de juliol amb unes condicions que no pot assumir. “Fent molt esforç, amb la meva pensió per jubilació d’incapacitat permanent total de 758 euros, podria arribar a pagar 300 euros de lloguer al mes”, reconeix Castillo.\nL’empresa demandada està especialitzada en el que anomenen “gestió alternativa d’inversions” i concretament Inverpriban Rent es dedica a la inversió en renda immobiliària, que segons assegura el seu administrador Gastón Luis Apraiz a la plataforma Tiempo de Inversión, genera una rendibilitat del 8,75% – de l’Ibex 35 ha sigut d’un 7,4% el 2021. El modus operandi consisteix a comprar un immoble a un propietari, en aquest cas a Castillo que tenia una hipoteca, i que aquest no abandoni el seu habitatge, però es converteixi en llogater. La clau de la rendibilitat es troba en el fet que la compra, segons el mateix Apraiz, s’efectua per sota del valor del mercat i amb una previsió de “revalorització a mitjà llarg termini”.\nUn propietari dedicat al negoci immobiliari i a les clíniques dentals vol desnonar una dona malalta i les seves filles El fons d’inversió Cerberus vol desnonar per cinquena vegada una família amb dues menors a Mataró És el moment de negociar un Pla d’Igualtat a la teva empresa Patents i vacunes: quan el negoci pesa més que el dret a la salut SOS Costa Brava va anunciar que presentaria al·legacions per la modificació del POUM a la Cala Canyet, a Santa Cristina d’Aro, , on es creu que s’hi vol edificar un hotel amb l’aparença de dues noves edificacions, amb aparcament L’empresa Liquats Vegetals vol perforar 28 pous –alguns dels quals en zones naturals protegides– i extreure’n aigua perquè la seva fàbrica de Viladrau augmenti exponencialment la producció de les begudes que comercialitzen rere les marques Yosoy CGT i Domun Sindicat Social, la majoria del comitè d’empresa, convoquen una vaga a la Nestlé de Girona que afecta 70 treballadors d’una empresa subcontractada CCOO denuncia que l’empresa FCC Medio Ambiente, substitueix a les persones treballadores en vaga de Salt i porta esquirols d’altres municipis a on l’empresa té contractes de neteja viari La pandèmia de covid-19 dispara les execucions d’hipoteca en habitatges a la demarcació de Girona No deixis que posin en risc la teva salut Què fou,què és, que vol ser l’ Ateneu Enciclopèdic /CDHS al Raval Presentació de Què fou, què és i què vol ser l’Ateneu Enciclopèdic /CDHS


El temporal provoca una trentena d’incidents al Baix Vallès - somlaLlagosta\nEl temporal provoca una trentena d’incidents al Baix Vallès\nLes incidències més destacades han estat les caigudes d'arbres i branques per efecte del vent i la pluja\nDilluns, 15 d'octubre de 2018 | 16:55h\nUna palmera ha caigut sobre tres cotxes aparcats a l'avinguda Burgos de Mollet\nEl temporal de vent i pluja d’aquest diumenge ha fet caure branques i ha malmès mobiliari urbà i alguns vehicles, però no s’han de lamentar danys personals. En total s'han registrat una trentena d'incidents als vuit municipi del Baix vallès, la majoria dels quals a Mollet.\nA Mollet els Bombers han rebut una quinzena d'avisos i han acabat actuant en una desena de casos, la majoria per acumulació d'aigua, inundacions, cotxes embarrancats i per retirar arbres, branques i obstacles a la via pública. L'incident més destacat ha estat la caiguda d'una palmera a l'avinguda Burgos sobre tres vehicles que estaven aparcats i que han resultat força malmesos, tot i que no hi ha hagut cap afectació personal.\nDurant tot el cap de setmana, els serveis municipals, policia i protecció civil han estat coordinats amb els Serveis d’Emergència i Bombers per atendre les incidències que es produïen arran del temporal. Durant el matí de dilluns, els serveis municipals han treballat per restablir la normalitat.\nPel que fa a la resta de municipis del Baix Vallès, els Bombers han intervingut per retirar arbres caiguts a Parets, Sant Fost i Montornès; a la Llagosta per retirar un tendal a punt de caure i a Montmeló per retirar una placa a punt de caure. En alguns casos, com a Sant Fost, els Bombers han treballat coordinadament amb la Policia Local i Protecció Civil.


Un arbre de Nadal diferent - Parròquia de Centelles Un arbre de Nadal diferent\nInici » Un arbre de Nadal diferent\nDes de la catequesi hem seguit el costum d’aquests dies, fer l’Arbre de Nadal. Hi ha participat molta gent i és diferent dels altres arbres.\nNo és un avet ni un pi. Tampoc hi hem penjat boles buides ben brillants i de colors, no té campanetes, ni llaços, ni penjolls daurats, ni llumets que criden l’atenció mentre s’encenen i s’apaguen, perquè a sota hi ha paquets amb regals…Tot un muntatge bonic, però més o menys superficial.\nL’Arbre que hem fet a la catequesi és una branca d’olivera, signe de pau. Hi hem penjat rodones de cartró amb unes figuretes de colors on els nens i nenes de la catequesi i els catequistes han anat escrivint els seus millors desitjos. Tot allò de bo que volem per als altres i que no es compra amb diners com: la pau, l’amor, la salut, la família, l’amistat la fortalesa, l’alegria, la fe, l’esperança, el goig, la bondat…\nDes de l’Arbre de Nadal que hem fet a la catequesi us desitgem a tots BONES FESTES!


1 – Pàgina 7 – Blog d'Escriptura. Dept. català. EOI Sabadell\nDe Jaume Fuster Les Claus de vidre és una novel·la de gènere negre, on el protagonista, un detectiu barroer i poc subtil que s’anomena Lluís Arquer, barceloní i amb oficina al carrer de Canuda, haurà d’esbrinar els disset enigmes que aniran sorgint en aquesta novel·la narrada per en Jaume Fuster. Es tracta, doncs, de relatsContinua llegint “Les claus de vidre”\nDe Gabriel Janer Manila En aquesta novel·la se’ns narra la història del segrest i captiveri d’Helena, una innocent noia de dotze anys que viu a la ciutat de Palma de Mallorca. En Johann, el seu raptor, és un galerista d’art de quaranta anys que viu a la seva finca familiar, situada als afores de laContinua llegint “Amor captiu”\nDe Ramón Solsona L’home de la maleta és una novel•la que ens explica la vida d’un antic músic d’orquestres de ball que decideix vendre’s el pis i anar a viure un mes a casa de cada una de les seves tres filles. Allà descobreix tres models de família molt diferents que no entén i queContinua llegint “L’home de la maleta”\nDe Blanca Busquets La història d’aquest llibre tracta sobre la vida de dues dones: per una banda la Tònia, que va viure fa cent anys i, per altra banda, la Lali. Totes dues comparteixen la passió de llegir i escriure i, a més a més, són les úniques que veuen un poble nevat en unContinua llegint “La nevada del cucut”\nDe Joaquim Amat-Piniella La novel·la narra el testimoni de les tortures i humiliacions que pateixen milers de presoners als camps d’extermini nazis. Amat-Piniella descriu la seva pròpia experiència i la d’alguns dels seus companys a través d’uns personatges inventats. L’Emili, que representa el seu amic Arnal, aconsegueix un estatus privilegiat al camp gràcies als seusContinua llegint “K.L Reich”


Barna Centre, Notícies, Més de 500 persones han (re)descobert el Gòtic gràcies a les rutes de BC!\nMés de 500 persones han (re)descobert el Gòtic gràcies a les rutes de BC!\nHem tancat les rutes de (re)descobreix el Gòtic amb molta satisfacció. Les visites proposades han funcionat molt bé i un total de 500 persones han gaudit, a través de dos itineraris diferents, d' una passejada guiada pel centre de la ciutat on descobrir tot un seguit de curiositats, anècdotes i llegendes dels carrers del Barri Gòtic.\nUna activitat per celebrar l’any del Comerç i la Cultura, que pots fer amb amics o família i que, han tingut molt bona acollida. Les rutes s’oferien gratuïtament, però la despesa de gestió per reserva és d’1€. A tots els participants se’ls hi ha entregat un joc de 24 fitxes de l’anecdotari i un petit detall.\nEsperem tornar a repetir aquesta activitat ben properament!


Moritz - Entrepà de roast beef by Mònica Escudero\nHome La Bo,ona Vida Gastro,onomia Entrepà de roast beef by Mònica Escudero\nDos panets al gust\n200 g de llombarda\nSalsa Perrins al gust\n½ tassa de ruca\nEnfornar una peça salpebrada de rosbif d'uns 800 grams: es pot fer amb llom, rodó, peix o pit de qualsevol mida, calculant 30 min de forn a 200 graus per quilo (en aquest cas serien uns 22 minuts).\nReposar 10 minuts, tallar les porcions necessàries i reservar la resta per a altres preparacions. Saltejar la llombarda tallada molt fina en una paella amb unes gotes d'oli i una mica de sal.\nBarrejar la maionesa amb la mostassa, els cogombres ratllats o picats fins i el julivert.\nMuntar l'entrepà untant el pa pels dos costats amb la salsa, posant sobre un costat del pa una base de ruca, la carn, la llombarda i tancant amb l'altra meitat.